ועדת הכלכלה, כנסת 25, פרוטוקול מספר 268, 2024-01-22 00:00

דוד ביטן: בוקר טוב לכולם

דוד ביטן:  אני פותח את הישיבה

דוד ביטן:  הנושא: סיוע לענף סוכני הביטוח בהתמודדות עם השלכות המלחמה

דוד ביטן:  אוקיי? עלתה אליי פנייה מיושב-ראש סוכני הביטוח

דוד ביטן:  קיבלנו פנייה עם איזה שהוא מכתב בעניין הזה

דוד ביטן:  תסביר לי בבקשה

שלמה אייזיק: בוקר טוב

שלמה אייזיק:  קודם כל, המטרה המרכזית שלנו היום בדיון זה להעלות סוגיות שמהוות חסמים בעת המיוחדת הזאת לאזרחי מדינת ישראל

שלמה אייזיק:  וממש לא בא לשפר איזה שהם עניינים כאלה ואחרים לטובת סוכני הביטוח

שלמה אייזיק:  למרות שאני גם, מכיוון שאנחנו עסקים קטנים ובינוניים אני אגע בשתי סוגיות שהן מאוד מאוד כואבות לנו בהמשך

שלמה אייזיק:       אנחנו מבקשים להעלות שבעה נושאים שונים, בהקשר הזה של פגיעה באזרחי המדינה או חשיפת אזרחי המדינה לאירועים כאלה ואחרים

שלמה אייזיק:  מי שיעשה את העבודה זה אני והצוות שלי פה

שלמה אייזיק:  שי שדה, שהוא יושב-ראש הוועדה לביטוח כללי, יניב מאיר, עורך דין והיועץ ללשכת סוכני הביטוח

שלמה אייזיק:  וברשותך, אדוני יושב-הראש, אני אעביר את זכות הדיבור לשי שדה, שיעלה שלוש סוגיות מאוד חשובות

שלמה אייזיק:  בבקשה שי

שלום דנינו: שי, רק תעזור לנו להבין את העניינים המורכבים, תן את הכותרת לכל דבר ותגיד מה המהות ואז נמשיך

שלום דנינו:  תודה

שי שדה: אין שום בעיה

שי שדה:  תודה, בוקר טוב

שי שדה:  תודה רבה על כינוס הוועדה

שי שדה:  באמת יש מספר סוגיות שלאור מלחמת "חרבות ברזל" יש להן השפעה מאוד מהותית על עולם הביטוח ובעצם על כל לקוח ולקוח

שי שדה:  כרגע הדברים המאוד מאוד בולטים נמצאים בדרום הארץ, ביישובים שפונו ובצפון הארץ

שי שדה:  בשתי רצועות הביטחון האלה שנקרא להם

שי שדה:  יש הרבה מאוד דירות שפונו, בהמשך להחלטת הצבא והחלטת הממשלה לפנות יישובים

שי שדה:  ויש מה שנקרא דירות שהן דירות בלתי מאוישות

שי שדה:  כלומר אנשים לא גרים בהם

שי שדה:  פוליסת דירה תקנית מדברת על כך שדירה בלתי מאוישת היא מקסימום עד 60 ימים

שי שדה:  לאחר מכן צריך להפוך את הפוליסה לפוליסה שהיא עם כיסויים מופחתים

שי שדה:  יצאה איזה שהיא הנחיה של המפקח על הביטוח, על רשות שוק ההון, לגבי להרחיב את זה

שי שדה:  והיו חברות שבאמת באו לקראת המבוטחים ובאמת הרחיבו, אבל לא כולם

שי שדה:  אין יישור קו בעניין הזה

שלום דנינו: מה הפער בין הכיסוי שמכסה הקרן הפיצויים של מס רכוש, אם יקרה משהו לבית, לבין הפוליסה שאתם עושים?     

שי שדה: דווקא במקרים של מס רכוש פחות יש בעיה, כי אם באמת הדירה נפגעה כתוצאה מהלחימה, מס רכוש נותן מענה, לפי המגבלות שלו כמובן

שלום דנינו: איפה הפער? מה לא מכוסה?     

שי שדה: דווקא בנזקים שאין להם קשר ללחימה

שי שדה:  זה יכול להיות באמת נזק בזדון שיכול להיגרם לדירה, כתוצאה מכך שהיישובים ריקים

שי שדה:  היישובים בצפון והיישובים בדרום ריקים

שי שדה:  אז נכון שבחלקם הם אזורים צבאיים מאוד מאוד מוגנים, אבל לא כולם עד הסוף

שי שדה:  ויכול להיות גם שריפה מקצר חשמלי

דוד ביטן: בדברים הרגילים אתה אומר

שי שדה: בוודאי

שי שדה:  דברים רגילים, שהם לאו דווקא קשורים למלחמה

שלום דנינו: אז הם לא מכוסים על ידי קרן הפיצוי

שי שדה: נכון

שלום דנינו: שנהיה ברורים

שלום דנינו:  כן?     

שי שדה: נכון

שי שדה:  אם היה קצר חשמלי כתוצאה מזה שהיה עייפות החומר בארון החשמל, ונשרפה הדירה, דברים שקורים ביום יום

דוד ביטן: רגע, אז מה קורה בתקופת מלחמה עם הפוליסה?     

שי שדה: מה שקורה זה שברגע שאנשים לא גרים מעל 60 ימים בבית, הפוליסה התקנית אומרת שהדירה הופכת להיות דירה בלתי מאוישת

שי שדה:  זה אומר שצריך להרחיב את הפוליסה, לשלם עליה אקסטרה תשלום והכיסויים יורדים

דוד ביטן: ואנשים לא עושים את זה

שי שדה: א', לא כולם יודעים

שי שדה:  ו-ב', דווקא אנחנו מדברים על אוכלוסייה שהכי כרגע זקוקה לעזרה שלנו שאנחנו מבקשים מהם להפחית כיסויים ולהוסיף כסף

שלום דנינו: ומה מפריע לכם, סוכנות הביטוח הארצית, לעשות את זה באופן ישיר ולהגיד כל עוד יש מלחמה הפוליסה בתוקף

שלום דנינו:  זה נוגד איזה חוק?     

דוד ביטן: לא, זה לא הם, זה חברות הביטוח

דוד ביטן:  שים לב, הם סוכני ביטוח

שי שדה: אני לא יכול לשנות את התנאים של הפוליסה

דוד ביטן: רגע, אתה מודיע, אתה סוכן, נכון?     

שי שדה: נכון

דוד ביטן: אז אתה לא צריך להודיע ללקוח שיש לו בעיה עם הפוליסה אחרי 60 ימים?     

שי שדה: אני מודיע

שי שדה:  אבל אני רוצה לתת לו פתרון ואין לי כרגע בארגז הכלים שלי פתרונות

דוד ביטן: הפתרון היחיד הוא בעצם להוסיף כסף לחברת הביטוח

דוד ביטן:  זה הפתרון?     

שי שדה: אתה מוסיף כסף ומפחית לו כיסויים

דוד ביטן: לא, מה זה מפחית לו?     

שי שדה: דירה בלתי מאוישת אין בה כיסוי

דוד ביטן: אבל אני לא יכול להגיד שלמרות שהיא לא מאוישת אני רוצה שיהיה לי ביטוח?     

שי שדה: לא

שי שדה:  בלתי מאוישת מעל 60 יום, על פי הפוליסה התקנית, אתה לא יכול להכניס לה לא נזק בזדון, אין כיסוי של נזק בזדון

דוד ביטן: גם אם אני רוצה לשלם, אני לא יכול?     

שי שדה: אין כיסוי לזה

דוד ביטן: להאריך את המועד של הדבר הזה?     

שלמה אייזיק: אדוני יושב-הראש, יש פה עוד סוגיה, אנחנו לא מטפלים בביטוחים הישירים

שלמה אייזיק:  שזה אופרציה בפני עצמה

שלמה אייזיק:  אין לנו שמץ של מושג

דוד ביטן: לא משנה, זו אותה בעיה

שלמה אייזיק: כן, אנחנו לא יודעים מה קורה שם

שלום דנינו: איפה זה מתנגש? בפוליסות של חברות הביטוח או בחוק שקיים? איפה? כאילו, עם מי צריך לדבר?     

שי שדה: ביטוח דירה היא פוליסה תקנית

שי שדה:  זה אומר שתנאי המינימום קבע המפקח על הביטוח, רשות שוק ההון

דוד ביטן: הבנתי

דוד ביטן:  ויש מקרים שהיו צריכים לכסות אותם? פריצות, דברים מן הסוג הזה

דוד ביטן:  שהיו בתקופה

דוד ביטן:  יש לכם מידע על זה?     

שי שדה: קודם כל, גם ראינו פרסומים על באמת בתחילת המלחמה, בדרום, אפרופו בדרום, על גניבות של ציוד

שי שדה:  אם גנבו ציוד ממתחם הנובה, אז מה - - -     

דוד ביטן: כמה זה קרה? יש לכם מידע סטטיסטי?     

שי שדה: אין לנו מידע סטטיסטי לבוא לתת לך עכשיו פה נתונים מדויקים

שי שדה:  כי עוד פעם, הדברים גם בהתהוות

שי שדה:  אבל אנחנו מבינים, בהתחלה, כל עוד המלחמה התחילה, אז בטווח של ה-60 ימים אמרנו יש לנו פתרון

דוד ביטן: הבנתי

שי שדה: עברנו 60 ימים, אמרנו חבר'ה

דוד ביטן: יש פה מישהו מרשות שוק ההון?     

דור פישר: כן, כן

דור פישר:  להתייחס לסוגייה הזאת בינתיים?     

דוד ביטן: אוקיי, רק לזה, כן

שלום דנינו: ושאלת ביניים, אם הפוליסה מדברת גם על עסקים

שלום דנינו:  אם זה אותו מעמד

שי שדה: שאלה טובה, אין התייחסות בפוליסה

דור פישר: לא, לא מכיר בעיה בעסקים

דור פישר:  בעסקים אין פוליסה תקנית

דור פישר:  עו"ד דור פישר, סגן היועץ המשפטי ברשות שוק ההון

דור פישר:  אז אני אתחיל מזה שבעסקים אני לא מכיר שיש בעיה כזאת, כי אין פוליסה תקנית

דור פישר:  אז אני לא מכיר שם

דור פישר:  אני אבהיר

דור פישר:  בתחומים מסוימים אנחנו מוציאים, כמו שנאמר, פוליסה שהיא פוליסה שהיא התקנית

דור פישר:  כל הפוליסות צריכות להיות בנוסח הזה, בשונה, יש מקומות שהחברות יכולות לנסח בעצמן את הפוליסה והיא משתנה מנוסח לנוסח

דור פישר:  בנושא של פוליסת דירה יש פוליסה שאנחנו פרסמנו הוראות לגביה ויש לה הוראות אחידות בכל השוק

דור פישר:       בנוגע לדירה שאינה מאוישת יש הוראה באמת של 60 ימים

דור פישר:  אנחנו פנינו לחברות ואמרנו להם להתחשב ולא לבטל את הפוליסה

דוד ביטן: נו, ומה הייתה התשובה?     

דור פישר: אנחנו לא מכירים שום בעיה

דוד ביטן: זאת אומרת פניתם לחברות

דור פישר: כן, כן

דור פישר:  והחברות מתחשבות

דוד ביטן: רגע, אז עצור רגע, עצור

דור פישר: רק אני אגיד, שנייה

דור פישר:  אם יש בעיה פרטנית אנחנו מטפלים בה

דור פישר:  לא מכירים שום בעיה פרטנית

דוד ביטן: אז רק רגע

דוד ביטן:  נו, חברות הביטוח? אתם פה, לא? מה הייתה התשובה שלכם? מה עשיתם לאור הפנייה של רשות שוק ההון?     

ירון לוי: ירון אליאס, יועץ משפטי לאיגוד חברות הביטוח

ירון לוי:  רשות שוק ההון יצאה באיזה שהיא הנחיה בתחילת המלחמה

שלום דנינו: הנחיה או בקשה? כי הוא אמר הוא ביקש

דור פישר: לא, אדוני, רק סליחה שאני מתערב

דור פישר:  ירון, זאת לא הנחיה, זו ציפייה

דור פישר:  מדובר בציפייה, מצופה מחברות הביטוח

דוד ביטן: אבל הם לא יודעים מה עשיתם

דוד ביטן:  הם לא יודעים

דוד ביטן:  הוא אומר אני לא יודע

ירון לוי: אנחנו יודעים שהם נתנו כיסוי לכל מקרה שטופל

שלום דנינו: אבל למה זה במעמד של בקשה אדוני?      

ירון לוי: אולי אני רק אשלים

ירון לוי:  אין בעיה בשטח, בואו

ירון לוי:  נקרא לזה בקשה או נקרא לזה הנחיה, זה לא משנה

דוד ביטן: זאת אומרת אתם דאגתם לזה שלכולם יהיה כיסוי

ירון לוי: אין שום בעיה

דוד ביטן: ואין לך דוגמה של פניות שלא טופלו?     

ירון לוי: אין דוגמה ומעבר לזה חלק מהדברים פה בכלל מכוסים על ידי מס רכוש

דוד ביטן: לא, גניבה לא

דוד ביטן:  גניבה הם אומרים לא

שמואל זקן: ברשותכם אני אתייחס, אדוני יושב-הראש

שמואל זקן:  שמואל זקן, רשות שוק ההון

שמואל זקן:  מנהל מחלקת ביטוחי רכוש

שמואל זקן:  אז נכון שהמבנה שזה יצא זה במבנה של ציפייה, אבל אנחנו במעקב אחרי הדברים

שמואל זקן:  אנחנו בידינו גם שבוע שעבר אנחנו מקבלים, מבקשים דיווחים ומקבלים מענה מכל החברות לגבי מצבים שאולי מישהו לא יישם את מה שאנחנו מצפים לו

שמואל זקן:  אז נכון לבדיקה האחרונה שלנו, שהיא ממש לפני יומיים

דוד ביטן: תודה רבה

דוד ביטן:  שמעתם? זאת אומרת היה טיפול של רשות שוק ההון

דוד ביטן:  חברות הביטוח עמדו במשימה הזאת ובעצם הם לא מבטלים את הפוליסות האלה

שלום דנינו: אדוני יושב-הראש, למה להשאיר את זה פתוח? אני לא מבין

דוד ביטן: מה יש להשאיר? אם אין בעיה, אז אין בעיה

שלום דנינו: אבל הם אומרים שצריכים להתחשב

דוד ביטן: לא, אבל הם, הם אומרים

דוד ביטן:  הם פנו והם טיפלו בזה

שלום דנינו: אבל אנחנו עוד לא הגענו למקרה המסוים הזה שבן אדם גנבו לו מהבית, בזזו לו את הבית

שלום דנינו:  ואז אנחנו מצפים לרצון טוב של חברות הביטוח

דוד ביטן: לא, לא, זה לא המצב

דוד ביטן:  זה לא המצב

שלום דנינו: זה מה שהם מציגים

דוד ביטן: לא

דוד ביטן:  קודם כל, במלחמה יש גם רצון טוב

דוד ביטן:  אבל הם פנו והם טיפלו

דוד ביטן:  ואין שום בעיה

שלום דנינו: איך הם טיפלו?     

דוד ביטן: בזה שאין בעיה שמישהו הייתה לו בעיה ולא טופל

דוד ביטן:  נכון? אני יכול להגיד את זה?     

שי שדה: יושב-הראש הוועדה, אני יכול להגיד סיטואציה?     

דוד ביטן: אז למה אתם מעלים את זה? אם אין בעיה, למה אתם מעלים את זה?     

ירון לוי: זאת שאלה שגם אנחנו שאלנו את עצמנו

שי שדה: קודם כל, יכולה להיות סיטואציה כרגע שבן אדם אפילו עוד לא יודע שנגרם לו נזק, כי אני מזכיר לך שהוא לא יכול להגיע

דוד ביטן: אז הם פה יציגו

דוד ביטן:  רק רגע, עצור

דוד ביטן:  אז אני מבקש, לאור זאת שאתם אומרים שאתם טיפלתם בסוגיה ואין מקרים כרגע שלא טופלו, גם מקרים עתידיים שקשורים לתקופת המלחמה אתם תצהירו שאתם תטפלו בזה כאילו יש פוליסה

דוד ביטן:  זה הכול

שלום דנינו: זאת הבקשה, ברור

דוד ביטן: תצהירו על זה

שלמה אייזיק: צריך גם לטפל בביטוחים הישירים

דוד ביטן: לא, זה כולל את כל הביטוחים

דוד ביטן:  אותי לא מעניין אם זה סוכן או לא סוכן

שמואל זקן: הסוגייה כוללת את כל חברות הביטוח

שמואל זקן:  הטיפול שנתנו הוא טיפול מקדים

שמואל זקן:  זאת אומרת לא חיכינו

דוד ביטן: אתם רוצים לחשוב כמה דקות?      

שמואל זקן: אלא מה שאנחנו הנחינו זה מראש לא לדחות את התביעות האלה

דוד ביטן: אין בעיה, אבל לא הנחיתם, ביקשתם

דוד ביטן:  יש הבדל

שמואל זקן: קיבלנו את התגובה של כל החברות שכולן פועלות בהתאם לבקשה הזאת

דוד ביטן: כן? בסדר, אז זה נפתר

דוד ביטן:  אוקיי

דוד ביטן:  רק רגע, עצרו רגע

דוד ביטן:  אני רואה שהגיעו אלינו משפחות חטופים, נכון? אתם רוצים לדבר?      

בן דנציג: אני ממש אשמח, פשוט קשה לי

דוד ביטן: אז בבקשה, דברו

בן דנציג: שלום, שמי בן דנציג, מקיבוץ ניר עוז

דוד ביטן: אני עושה הפסקה מהישיבה, בסדר? כן

בן דנציג: שלום לכולם

בן דנציג:  אם אפשר בבקשה לכבד את דבריי ולא להתעסק בטלפונים ורק להקשיב

בן דנציג:  אני אומר כאן רק עובדות יבשות, חברים וחברות

בן דנציג:  בסדר? קוראים לי בן דנציג, מקיבוץ ניר עוז

בן דנציג:  זיכרונו לברכה, אבי אלכסנדר דנציג שלחם במלחמות ישראל וחזר הלום קרב הביתה תמיד, חטוף בעזה

בן דנציג:  הדוד שלי איציק אלגרט, אח של אמא, חטוף בעזה, ירוי

בן דנציג:  אמא שלי הצילה את החיים של הבת שלי, אחינועם דנציג ליכטמן, ושל בת אחותי עדן מאור

בן דנציג:  אחותי היא לימה אור ואח שלה זה ירון מאור, אם כבר הספקתם לשמוע על סיפור הגבורה

בן דנציג:  יש לי עוד אח, שגם בנס ניצל

בן דנציג:  ברוך השם, קרה לנו נס גדול למשפחה

בן דנציג:  כל הנכדות של אבא שלי בחיים ברוך השם

בן דנציג:       אני כאן לדבר על הבת שלי, אחינועם דנציג ליכטמן

בן דנציג:  היא נסעה ב-5 באוקטובר מתל אביב שהיה פעם ביתנו, המשפחה הגרעינית שלי, האישית, התפרקה

בן דנציג:  אני עזבתי את הבית

בן דנציג:  היא נסעה בסך הכול לבקר את סבתא שלה בקיבוץ ניר עוז

בן דנציג:  היו יומיים נחמדים שם מאוד ואז היה 7 באוקטובר

בן דנציג:  ב-7 באוקטובר היא התקשרה ב-7:00 בבוקר לאחותה טליה ואמרה לה 'טליה, תתפללי עליי, כי יש כאן 100 מחבלים'

בן דנציג:  הבית של אמא שלי בקיבוץ היה כמו המפקדה

בן דנציג:  יזהר יעיד על זה

בן דנציג:  אני לא מעז להיכנס לשם, אבל מסתבר ששם הם חנו הנוחבות

בן דנציג:  אז הם ניסו לפתוח את הדלת הזאת שאמא שלי החזיקה

בן דנציג:  אמא שלי בת 71, חברת קיבוץ ניר עוז 52 שנים

בן דנציג:  והיא החזיקה את הדלת תשע שעות והם ירו על הדלת צרורות כל הזמן

בן דנציג:  והכדורים עברו ופגעו בציורים שלה, אבל לא פגעו בה ברוך השם

בן דנציג:  אני רק רוצה להגיד שיש הרבה אנשים שנהרגו בקיבוץ ניר עוז, כי הם לא עמדו בצד הנכון של הדלת של הממ"ד למשל סעיד משה

בן דנציג:       אז הבת שלי היום, אני אנסה לגשת, חברים וחברות

בן דנציג:  אני רק אגיד שסימן החיים הגיע ב-16:00 אחר הצוהריים, סימן החיים הראשון

בן דנציג:  זאת אומרת היו לנו תשע שעות של תפילות

בן דנציג:  ואז העבירו אותם למן גן ילדים שהפך לסוג של בונקר שמגיעים אליו פצועים ואנשים שם אחד על השני במשך יום וחצי, חברים וחברות

בן דנציג:  ועושים צרכים שם בפנים והכול, אתם יכולים לדמיין

בן דנציג:  לי זה מזכיר 1940 בפולין

בן דנציג:  כן, סליחה אלכסנדר דנציג, אבא

בן דנציג:  אזרח פולין

בן דנציג:  סליחה, אני מתנצל שאני זולג

בן דנציג:  אנא הבינו אותי, אני אנסה להיות מרוכז יותר

בן דנציג:       אוקיי, אז סימן חיים השני מגיע כשהם מגיעים למלון טרמה בפינוי באילת ושם אחינועם, הבת שלי, אחינועם דנציג ליכטמן, נשארת עם אמא שלי שהצילה לה את החיים

בן דנציג:  ועדן בת אחותי

בן דנציג:  והן חיות בחדר במשך שבועיים עד יום 15, שאי אפשר להיכנס אליו, חברים וחברות

בן דנציג:  אוקיי? רק שתבינו את רמת הדבק שנהיה מהם מהשלושה האלה

בן דנציג:       עכשיו אני אגיע לשורה תחתונה

בן דנציג:  אז ילדה שהייתה בטבח בקיבוץ ניר עוז והגיעה ברוך השם לאילת, שרדה

בן דנציג:  עד היום מדינת ישראל העבירה לה 6,000 שקלים

בן דנציג:  אמא שלה, שלא מתפקדת עקב מקרה מאוד קשה של רשלנות רפואית, סטיבן ג'ונסון זה נקרא, היא עברה את זה רק במאי

בן דנציג:  אני עוד הייתי שם להציל לה את החיים

בן דנציג:  אמא שלה קיבלה אפס שקלים עד היום

בן דנציג:  אפס

בן דנציג:  אפס

בן דנציג:  עכשיו תראו חבר'ה, טיפולי שיאצו והטיפול הנפשי, שזה מה שהחוק מאפשר לבת שלי, אחינועם דנציג ליכטמן, אנחנו לא נשרוד

בן דנציג:  אנחנו צריכים לשלם שכר דירה על שני בתים, כי אבא עזב את הבית

בן דנציג:  אבא, אגב, אני, בן דנציג, הבן של אלכס, הייתי מפעל חיים למוזיקה

בן דנציג:  הייתי מורה למוזיקה

בן דנציג:  כשהייתי, כן, עד ה-7 באוקטובר

בן דנציג:  של אלפי תלמידים שזוכים בתחרויות, בדה ווייס, בכוכב הבא, באקס פקטור

בן דנציג:  הרכבים שזוכים בכל תחרות ומנצחים את עירוני א' ומנצחים את תלמה ילין וכו', מי שקצת בעניינים

בן דנציג:  אז אבא שאין לו עבודה ועזב את הבית

בן דנציג:  וילדה שהייתה בטבח בקיבוץ ניר עוז

בן דנציג:  ושוב פעם, זה לא נעים לשמוע

בן דנציג:  קיבוץ ניר עוז ז"ל

בן דנציג:  קיבוץ ניר עוז, שבו נאנסו ונבתרו, כן? חוץ מירויים וכו'

בן דנציג:       אני ממש פונה ללב שלכם, לא לשום איבר אחר בגוף

בן דנציג:  ואומר לכם 'חברים, הצילו'

בן דנציג:  יש כאן משפחה, בכוונה אני תמיד בראיונות מדבר על כל החטופים

בן דנציג:  אני מתחיל בביבס, מגיע לאבא שלי אחרון ולעודד

בן דנציג:  כי האבות שלנו עשו חיים שלמים והקימו משפחות

בן דנציג:  אבל את ביבס חייבים להציל

בן דנציג:  עכשיו חבר'ה, את אחינועם דנציג ליכטמן שלי חייבים להציל

בן דנציג:  יש לה חיים, יש לה מספר תעודת זהות

בן דנציג:  ומדינת ישראל התחייבה להגן עליה בחיים

בן דנציג:       אני אגיד לסיום שאני מאובחן, יש פסיכיאטר שאבחן אותי בכל מיני דברים

בן דנציג:  ואני באמת נפשית לא יכול לתפקד חברים וחברות

בן דנציג:  באמת באמת

בן דנציג:  מתנצל, בנות יקרות שלי

בן דנציג:  אוקיי? ואני אומר לכם אנשים, קחו אחריות, בבקשה

בן דנציג:  כי ב-7 באוקטובר, כמו שאביחי ברודץ' אמר לביסמוט, ב-7 באוקטובר לא היו מטוסים בשמיים

בן דנציג:  שאגב, זה מה שהיה צריך להיות שם, אם אתם רוצים שיהיה חיים

בן דנציג:  צריך להיות שם שטח אש שאנחנו נגן על חיינו בו כל הזמן

בן דנציג:  ואתם יודעים טוב מאוד כמוני שיש שדות

בן דנציג:  נכון? ירו עלינו בשדות בזמן שעבדנו 20 שנים וגם פוצצו את הבית של אמא שלי בצוק איתן

בן דנציג:  תשאלו את אלמוג בוקר

בן דנציג:  זה נורמליזציה של לחיות בתוך טרור

בן דנציג:  הורגלנו בה

בן דנציג:  לא משנה איזה שלטון שולט, שמאל, ימין

בן דנציג:  אנחנו חיים עם טרור, ילדים חיים עם צבע אדום

בן דנציג:  לא חברים, גם לזה צריך לעשות סוף

בן דנציג:  אבל לא באתי לכאן בשביל זה

בן דנציג:  אז אני מזכיר לכם, יש ילדה, אחינועם דנציג ליכטמן, שאין לה ילדות יותר

בן דנציג:  אוקיי? כי הנוחבות היו שם כל הזמן

בן דנציג:  נכון יזהר? מפקדה

בן דנציג:  אצל אמא שלי

יזהר שי: לא מתווכחים עם עובדות

בן דנציג: אז בבקשה, שוב פעם, ללב, לבטן, לכל מקום, למוח

בן דנציג:  אני רואה פה אישה אחת בשולחן

בן דנציג:  כמה? עוד אחת

בן דנציג:  ללב, אפשר?      

קריאה: אני איתך, אני עם משפחות החטופים

בן דנציג: תודה שאפשרתם

בן דנציג:  האם אני יכול לצאת? פשוט אני לא יכול, זה נורא קשה

יזהר שי: הוא בוכה עכשיו מה, על כסף

יזהר שי:  תראו לאן הגענו

יזהר שי:  הוא לא ביקש מישהו פה שיכיל את הצער שלו

יזהר שי:  הוא אומר שילדה שלא גרה בקיבוץ, שלא מגיע לה כל מיני דברים, שלא מתאימה לאיזה סעיף באיזה שהוא פלקט או משהו שבא מקודם

יזהר שי:  לא מקבלת כסף

יזהר שי:  והוא פשוט מתפרק ולא יכול להכיל אותה או לטפל בה

יזהר שי:  זה המצב, 108 ימים

דוד ביטן: אנחנו לא מכירים

דוד ביטן:  אתה מוכן לבדוק את זה, שלום?     

שלום דנינו: כן

דוד ביטן: אנחנו נבדוק את זה

דוד ביטן:  חה"כ דנינו יבדוק

יזהר שי: אני בטוח שהיא לא היחידה

יזהר שי:  זאת אומרת, חשוב להגיד, אני בטוח שגם בנובה יש אנשים שאולי רק היו שם והם פשוט לא מתפקדים עכשיו

דוד ביטן: הכול יכול להיות, אני לא אומר שלא

יזהר שי: כאילו מעגל שלישי

יזהר שי:  היא לא חברת קיבוץ, היא הייתה שם

יזהר שי:  היא לא פצועה ומגיע לה משהו

דוד ביטן: נבדוק

דוד ביטן:  בדרך כלל מטפלים בזה ועדות אחרות, אבל אנחנו נבדוק את זה

דוד ביטן:  חה"כ דנינו יבדוק את זה ספציפי

שלום דנינו: כי אנחנו באמת מופתעים

יזהר שי: גם אני

דוד ביטן: מישהו עוד רוצה לדבר?     

מירב לשם גונן: אני אשמח

מירב לשם גונן:  בוקר טוב

מירב לשם גונן:  לי קוראים מירב לשם גונן ואני אמא של רומי גונן, שנמצאת כרגע בעזה

מירב לשם גונן:  קודם כל, תודה רבה שאנחנו יכולים להשמיע את הקול שלנו ישירות אליכם

מירב לשם גונן:  אני חושבת שזה הדבר הכי חשוב, שתשמעו ישירות מאתנו מה הקושי, מה ההתמודדויות, כמו ששמעתם הרגע

מירב לשם גונן:  אין יותר חשוב מזה

מירב לשם גונן:  אי אפשר לדון עלינו אם אנחנו לא פה

מירב לשם גונן:  אז אני שמחה על האפשרות

מירב לשם גונן:       אני רוצה להעלות סוגיה אחת ספציפית

מירב לשם גונן:  יש רבות, אבל אחת ספציפית שאני רוצה לראות איך הוועדה יכולה להתמודד איתה והיא נוגעת לנושא של הוועדה היום

מירב לשם גונן:  חלק מהפגיעה, חלק מהצורך, אני עצמאית, אני לא עובדת

מירב לשם גונן:  מה-7 באוקטובר העסק שלי סגור

מירב לשם גונן:  לי יש ביטוח אובדן כושר עבודה שאני לא יכולה להפעיל אותו אלא אם אני אקבל אישור מרופא, שלא קשור בעצם לעניין בעיניי

מירב לשם גונן:  וזו החלטה שהוועדה יכולה לקחת

מירב לשם גונן:  עצמאים שמתמודדים, בטח ממשפחות החטופים, אובדן כושר עבודה זה משהו אוטומטית שאני לא צריכה לבקש אותו

מירב לשם גונן:  אני לא צריכה לפנות לנסות להשיג איזה שהוא אישור שלא בטוח שיתקבל, כי זה אישור שמדובר על אישור רפואי

מירב לשם גונן:  אין פה סעיף רפואי

דוד ביטן: בגלל הסוגייה

מירב לשם גונן: בדיוק, כן

קריאה: את ממשיכה לשלם את הפרמיה השוטפת?     

מירב לשם גונן: כן

מירב לשם גונן:  גם אם לא הייתי ממשיכה

מירב לשם גונן:  כי אתה יודע, ההכנסות שלנו כרגע זה מה שהמדינה נותנת

מירב לשם גונן:  אני שילמתי עד היום

דוד ביטן: רגע, אבל יש חוק שנתן אפשרות, נתן בעצם למשפחות כל שלושה חודשים סכום מסוים, נכון?      

מירב לשם גונן: אין שום קשר בין הדברים

מירב לשם גונן:  אני משלמת ביטוח אובדן כושר עבודה

מירב לשם גונן:  אני אמורה להיות מסוגלת להחיל אותו

מירב לשם גונן:  זה לא שאין פה כפל מענקים

שלום דנינו: שלמה, יש לך עצה? יש לך עצה בשבילה?     

שלמה אייזיק: החריגים היום בפוליסה, בפוליסת הביטוח, לא יודעות לתת מענה לסוגייה הנוכחית

שלמה אייזיק:  אנחנו השתתפנו פה גם בדיון שנערך במסגרת אחרת בהקשר הזה

שלמה אייזיק:  חלק גדול מהפוליסות אובדן כושר עבודה לדוגמה לא מכסות מצבים נפשיים

שלמה אייזיק:  אז צריך, צריך לנסות ולהתאים

דוד ביטן: אבל רק למשפחות החטופים, לדעתי זה הגיוני

שלמה אייזיק: כן

שלמה אייזיק:  צריך לנסות ולהגדיר פה משהו אחר

דוד ביטן: מה רשות שוק ההון אומרת על זה?     

דור פישר: יש דיונים עכשיו של משרד ראש הממשלה בנושא, של כל הפיצוי גם לחטופים, מבחינת המדינה

דור פישר:  איך היא תשלם כל עוד הם נמצאים

דור פישר:  וגם סיוע למשפחות החטופים

דוד ביטן: אבל היא מדברת על משהו אחר

דור פישר: לא, לא, אז הנושא הזה הוא נכנס

דור פישר:  בודקים גם איך המדינה תסייע בחלף שכר לחטופים

דור פישר:  כמו שנאמר, במקרה שבו יש בעצם אירוע שנוצר עקב אירוע טרור הפוליסות ככלל יש להן הסדרים

שלמה אייזיק: אבל אתה יכול לפתור את זה

דור פישר: שנייה, אני לא הפרעתי

דור פישר:  אני אשמח שתיתן לי לסיים את הדברים

דור פישר:  עכשיו יש עבודה בעצם ממשלתית

דור פישר:  אני מקווה שבימים הקרובים היא תוצג באמת ותעבור כהסכם של ביטוח לאומי

דוד ביטן: מה שאתה אומר שלפי העבודה הזאת הם יקבלו מענה לפוליסה עצמה?     

דור פישר: אנחנו דבר ראשון נותנים מענים

דור פישר:  לא, המענה הוא ממשלתי

דוד ביטן: לא נראה לי שזה חלק מהדיון מה שהיא העלתה

דוד ביטן:  אני מציע דבר כזה

דור פישר: אני רק אגיד, זה לא בסוגייה שלנו, כמו שנאמר

דוד ביטן: לא, ברור

דוד ביטן:  אבל אני אומר דבר כזה: להערכתי יש היגיון לתת להם את זה במסגרת הפוליסה לתקופה קצובה, רק לתקופה הזאת כרגע

דוד ביטן:  אז מה שאני מציע, ביום רביעי הבא, נעשה ישיבה של 20 דקות, תנו לנו תשובה עד אז

דוד ביטן:  אותי לא מעניין הדיונים במשרד ראש הממשלה בעניין הזה

שלמה אייזיק: צריך להרחיב את הזכאות

דוד ביטן: תיכנס לעניין, בסדר, כיושב ראש סוכני הביטוח

דוד ביטן:  אתם לא שוכחים את זה?     

שלמה אייזיק: לדעתי צריך להרחיב את תנאי הזכאות ולאפשר גם למשפחות החטופים פיצוי אובדן כושר עבודה

שלמה אייזיק:  היא פשוט לא מתפקדת

דוד ביטן: חברות הביטוח, ביום רביעי הבא אתם תבואו עם תשובה לעניין הזה? פה לא מדובר בהרבה אנשים

דוד ביטן:  אז יש פה פתיחה של כלל בפוליסה שיחול באופן זמני ורק למשפחות החטופים

דוד ביטן:  בסדר? אל תיתן לי תשובה עכשיו

דוד ביטן:  יום רביעי הבא

דוד ביטן:  תחשבו על זה

דוד ביטן:  ואני מציע שתבואי ביום רביעי הבא גם

מירב לשם גונן: תודה רבה, אני אעקוב אחרי זה

מירב לשם גונן:  תודה

דוד ביטן: מאה אחוז

דוד ביטן:  אוקיי, אני ממשיך בישיבה

דוד ביטן:  אוקיי? פותח אותה עוד פעם, נמשיך

דוד ביטן:  הנושא השני

דוד ביטן:  הנושא הראשון טיפלנו

דוד ביטן:  אני רק לא הבנתי את התשובה שלכם לגבי עסקים

דוד ביטן:  בעסקים יש, אין סעיפים כאלה?      

שי שדה: בעסקים אין פוליסה, הפוליסה היא לא תקנית היא פוליסה שהיא כתובה כל מקרה לגופו

דוד ביטן: לפי מה שהוא סיכם

דוד ביטן:  אבל מה בדרך כלל קורה במקרים האלה?     

שי שדה: גם שם צריך להגיע לאיזה שהוא משא ומתן עם חברת הביטוח נקודתית על כל מקרה ומקרה

שלום דנינו: כי זה כן ראינו בשדרות שבזזו שם חנויות וסופרים

שי שדה: יש הרבה מאוד, זה קצת מזכיר את תקופת הקורונה

שי שדה:  בתקופת הקורונה היו הרבה מאוד עסקים שלא עבדו ועדיין היו כל מיני פוליסות, בלי להיכנס פה למונחים מקצועיים, שהיו צריכים לעצור אותן או לבטל אותן

דוד ביטן: אבל יש בעסקים, בפוליסה עצמה המקובלת, עזוב עכשיו מה סיכמו ביניהם האנשים

דוד ביטן:  יש סעיף כזה שאומר?     

שי שדה: אין התייחסות

דוד ביטן: אז מה קורה אם אין התייחסות?     

שי שדה: צריך כל בעל עסק לסכם, לצאת במשא ומתן עם חברת הביטוח להגיע להבנה

דוד ביטן: זאת אומרת תוספת לפוליסה במסגרת הזאת?     

שי שדה: או תוספת, או מיגון או איזה שהוא כיסוי

שי שדה:  זה לא משהו מובנה

דוד ביטן: לא משהו מובנה

שי שדה: בביטוח דירה, שזו פוליסה שהיא תקנית

דוד ביטן: נו, וידוע על פריצות וכל מיני דברים כאלה שלא טופלו?     

שי שדה: אמר חה"כ דנינו, כן, בשדרות

שי שדה:  היו מקרים שנבזזו חנויות, היו מקרים שהיו שריפות

דוד ביטן: ומה קרה איתם?     

שי שדה: עוד פעם, כל מקרה לגופו

דוד ביטן: לא, אבל מה ביררתם?     

שמואל זקן: מציפים פה משהו שהוא כאילו בעיה רוחבית

שמואל זקן:  אני לא מכיר בעיה רוחבית

שמואל זקן:  גם לא נתקלתי בפניות בכלל בנושא הזה, מישהו שלא היה לו כיסוי, למרות שהייתה לו פוליסה, כי העסק שלו היה בדיוק לא תפוס על זה

דוד ביטן: סגור לאור הפינוי

שמואל זקן: אם יהיו כאלה פניות קונקרטיות אנחנו נתייחס אליהן

דוד ביטן: הרי הבעיות האלה קורות, יכולות לקרות ביישובים שמפונים

שמואל זקן: אז אני אומר, ככל שהדברים האלה באמת לא מטופלים בגלל שיש מקומות נגיד שהם שטח צבאי סגור בעוטף וכל מיני דברים כאלה, אז שם לרוב זה מטופל על ידי משרד הביטחון

שמואל זקן:  יש מקומות שמס רכוש מטפל

שמואל זקן:  המקומות שלא - - -     

דוד ביטן: טוב

דוד ביטן:  אז אני בעניין הזה, אין להם מידע מיוחד בעניין הזה

דוד ביטן:  מה הנושא השני?     

שלמה אייזיק: אדוני יושב-הראש, אם יורשה לי, כדי לסגור את הפינה הזאת

שלמה אייזיק:  אנחנו פנינו בכתב לכל חברות הביטוח וביקשנו לדעת מה עמדתן לגבי הסוגייה הזאת ועוד כמה סוגיות שתכף שי ייגע בהן, לגבי הסוגייה של דירה לא מאוישת

שלמה אייזיק:  ולמעט שלוש חברות שהשיבו לנו שהן נותנות כיסוי ביטוחי, השאר לא נתנו שום תשובה

שלמה אייזיק:  זה למען הפרוטוקול

דור פישר: אלינו 14 חברות מתוך 14 ענו שהן נותנות

דוד ביטן: טוב, יש לך פה תשובה של רשות ההון וגם של חברות הביטוח

דוד ביטן:  אני לא רואה בעיה מיוחדת בעניין הזה

דוד ביטן:  יש עוד נושא שרציתם? בואו, אנחנו יש לנו קצת זמן, נדון בכל הבעיות שלכם

דוד ביטן:  כן?     

שי שדה: סוגיה נוספת שהעלינו ומכירים את זה החבר'ה שנמצאים בדרום ובצפון

שי שדה:  יש הרבה מאוד שיבושי GPS ויש הרבה מאוד רכבים שהם לא נכנסים תחת הגדרה של רכב מגויס, אבל כן פועלים עם כוחות הביטחון בצורה כזאת או אחרת

שי שדה:  ויש דרישה מצד משרד הביטחון לבטל את איכוני ה-GPS באותם רכבים

שי שדה:  זה חושף את אותם לקוחות שנדרשים למיגון לזה שבעצם לא יהיה להם ביטוח

שי שדה:  הרכב לא מגויס מצד אחד, הוא כן עובד עם משרד הביטחון מצד שני, זה יכול להיות מתנדב, זה יכול להיות יחידת ג'יפאים עכשיו שפיקוד העורף, הוא לא גייס את הרכבים, אבל הוא גייס את האנשים

שי שדה:  ואז מצד אחד דורשים מהם דרישות מיגון שיש איכוני GPS ומשרד הביטחון מבקש לסגור את זה מסיבות ביטחוניות שאנחנו יכולים להבין

שי שדה:  ופה אנחנו נמצאים באיזה שהיא לקונה

שלום דנינו: מה קורה אם הרכב הוא לא בעזה, הוא בתל אביב ויש בעיות GPS

שלום דנינו:  מה המעמד? יש הבדל אם זה חזית או הארץ? זה אותו דין

שלום דנינו:  אם המדינה, משהו השתבש, כוח עליון

שלום דנינו:  כאילו זה, אתה לא יכול להגיד לבן אדם אתה ניתקת סוג של אבטחה של הרכב, של המיגון

שי שדה: לא, מבקשים ממנו

שי שדה:  משרד הביטחון מבקש ממנו לנתק את זה

שלום דנינו: אקטיבית שהוא בא ומנתק את זה?     

שי שדה: כן

שלמה אייזיק: כדי למנוע איכון

דוד ביטן: ואז אין לו כיסוי ביטוחי

שלמה אייזיק: נכון

שלמה אייזיק:  הוא לא עומד בתנאי הפוליסה

שי שדה: זו בעיה שצריך לתת לה מענה

דוד ביטן: אוקיי

שלום דנינו: עכשיו ברור

שלום דנינו:  חשבתי שזה פסיבי

דוד ביטן: מה התשובה שלכם לעניין הזה?     

ירון לוי: אנחנו לא מכירים את הבעיה הזאת

שלום דנינו: אם תקרה הבעיה?     

דוד ביטן: יש, יש בעיה, מה זאת אומרת?     

ירון לוי: הרבה נושאים שמועלים פה הם באופן תיאורטי, בלי דוגמאות מהשטח קונקרטיות שאפשר יהיה להתייחס אליהם

ירון לוי:  כפי שראינו קודם בדוגמה על הדירה שאינה תפוסה 60 יום

ירון לוי:  אין באמת בעיה בשטח

ירון לוי:  יכול להיות שיש בעיה תיאורטית לאור נוסח הפוליסה

דוד ביטן: מה זה בעיה תיאורטית? אם גנבו רכב כזה אז מה קורה?      

שלום דנינו: לא נחכה שזה יקרה בשביל שעכשיו נתחיל לדון בזה

ירון לוי: אנחנו, שוב, לא יודעים

שלום דנינו: אנחנו שמחים שזה בשלב התיאורטי

דוד ביטן: רגע, לאט לאט

ירון לוי: כפי שציין בתחילת הדרך, יש גם גישה מיוחדת בתקופה של מלחמה

ירון לוי:  זה נכון שחברות הביטוח בתקופה הזאת של המלחמה לא פועלות בשיטה של ייקוב הדין את ההר

דוד ביטן: לא, אבל זה לא, לא צריך פה טובה

דוד ביטן:  צריכים החלטה בעניין הזה של חברות הביטוח

דוד ביטן:  שאומרת שבמקרה שמשרד הביטחון ביקש ספציפית מרכב מסוים לנתק את ה-GPS אז יהיה לו כיסוי ביטוחי למרות שאין לו GPS

דוד ביטן:  זה מה שאנחנו צריכים החלטה

דוד ביטן:  ולא טובה במקרה ספציפי בגלל שהסוכן בסדר עם חברת הביטוח או דברים מן הסוג הזה

דוד ביטן:  אני אומר, כיוון שיש לנו ישיבה ביום רביעי הבא תנו לנו תשובה ספציפית בעניין הזה, שהיא צריכה להיות תשובה חיובית

שלום דנינו: ימי מלחמה, צריך לשנות את הכללים

דוד ביטן: כיוון שיש לה היגיון וסבירות

דוד ביטן:  אם משרד הביטחון נתן הוראה לגבי הרכב, אז כן

דוד ביטן:  אם זה לא מה שקורה, אז לא, ברור שלא

דוד ביטן:  רק רכבים שהם לא מגויסים, אבל הם משרתים את משרד הביטחון בכל מיני דברים

דוד ביטן:  והוא נתן הוראה ספציפית כלפי הרכב הזה

דוד ביטן:  זה אני חושב שאתם צריכים לפתור את הבעיה הזאת

אליהו דלל: אדוני יושב-הראש, יכול להיות שרכב שנותן שירות לכוחות הביטחון יכול להיות שהשיפוי אמור להגיע ממשרד הביטחון

דוד ביטן: יכול להיות, אז תבדקו את העניין

ירון לוי: לא, אנחנו רק לא מכירים הנחיה ממשרד הביטחון לרכב שהוא לא מגויס לנתק GPS

ירון לוי:  אנחנו בכלל צריכים לבדוק אם יש דבר כזה

דוד ביטן: אבל הם אומרים שיש דבר כזה

דוד ביטן:  מה, סתם הם אומרים?      

ירון לוי: אבל הם גם אמרו קודם שיש בעיות עם דירות שהן אינן תפוסות

ירון לוי:  אין בעיה כזאת

שמואל זקן: אני מרגיש שמעלים פה סוגיות שאנחנו לא יודעים אם באמת הן - - -     

דוד ביטן: מעלים סוגיות שיכול להיות שהן יקרו, נכון? בסדר

שמואל זקן: אני אומר, סתם דוגמה, אם היו באים יחד עם דוגמה תראו, הרכב X שעושה את הפעולה Y באמת נדרש לצורכי ביטחון אז היינו יכולים לדבר

דוד ביטן: רגע, לאט לאט

דוד ביטן:  אתם קודם כל תבדקו עם משרד הביטחון

דוד ביטן:  אתם רשות ההון, זכותכם לפנות למשרד הביטחון להגיד להם עלתה בעיה כזאת וכזאת, האם באמת יש מצבים כאלה? אם יש מצבים כאלה, יחד עם חברות הביטוח תמצאו פתרון עד יום רביעי הבא

דוד ביטן:  זה הכול

דוד ביטן:  פשוט מאוד

דוד ביטן:  אם אין, אם הם טועים, אז הם טועים

דוד ביטן:  בסדר

שלום דנינו: אני באופן אישי לא חושב שהכול תיאורטי

שלום דנינו:  אני חושב שעוד הרבה משפחות לא הגיעו לבתים, עוד לא יודעים אם נגנב או קרה שם משהו שמחייב כיסוי ביטוחי

שלום דנינו:  אז אי אפשר לפסול את זה ולהקל ראש 'לא קרה, הכול תיאורטי'

שלום דנינו:  יש מאות אלפי אנשים מחוץ לבתים שלהם

שמואל זקן: חלילה, חה"כ דנינו, אני לא מקל ראש

שלום דנינו: לא, אני לא פניתי אליך

דוד ביטן: לא, אבל אתה כבר מתייחס למקרה הקודם

דוד ביטן:  בן אדם שנגנב לו הרכב הוא יודע שנגנב לו הרכב

דוד ביטן:  מה, הוא שם את הרכב והלך למלון?     

שלום דנינו: לא, אני מדבר על העניין הזה שהכול תיאורטי ואנחנו נמצא את הפתרונות כשמשהו יעלה

דוד ביטן: טוב

דוד ביטן:  הנושא הזה עד יום רביעי הבא, תבדקו ותנו לנו תשובה

אליהו (אלי) רביבו: אדוני יושב-הראש, אפשר בבקשה לפתוח עוד איזה שהוא נושא נוסף?      

דוד ביטן: מה זה נושא נוסף? שקשור לחברות ביטוח?     

אליהו (אלי) רביבו: נו, מה? קשור לתותים?     

דוד ביטן: לא, אז תמתין שנייה

דוד ביטן:  הוא נראה שהסתיימו הבעיות שלהם

דוד ביטן:  כן?     

אליהו (אלי) רביבו: לא, זה מתוך הבעיות שלהם

שי שדה: סוגיה אחרונה שאני אציג מדברת על נושא ביטוח הקבלנים

שי שדה:  אנחנו מבינים שבדרום הארץ ובצפון הארץ יש אלפי מבנים שצריכים שיקום

שי שדה:  וכרגע מצוקה מאוד מאוד גדולה במציאת פתרונות לפוליסות קבלנים

שי שדה:  יש כסף בתקומה, שהוקמה לצורך שיקום

דוד ביטן: קודם כל, אנחנו לא מומחים לביטוח

דוד ביטן:  מה זה?     

שי שדה: אין היום אפשרות לבצע פוליסות קבלנים לשיקום מבנים שנפגעו

שי שדה:  חברות הביטוח רובן סגרו את המחלקות האלה

שי שדה:  ומי שעוד מוכר את המוצר מוכר אותו במשורה

שי שדה:  אנחנו נמצאים כרגע במצב שיש כסף, יש רצון, יש קבלנים, אין להם ביטוח

שי שדה:  וזו בעיה שפה לא יגידו לי באיגוד שזה תיאורטי

שי שדה:  וגם במשרד המפקח על הביטוח מכיר את זה

שי שדה:  זה ממש לא תיאורטי

שי שדה:  אנחנו נמצאים במצוקה אמיתית

שי שדה:  אנחנו בדיונים קדחתניים גם עם התאחדות הקבלנים בעניין הזה

שי שדה:  יש בעיה

שי שדה:  כמו שיש בעיה בעובדים, אז מי שכבר מצא עובדים לא יכול לעשות, לא יכול למצוא לעצמו כיסוי ביטוחי

שי שדה:  מכיר את זה חה"כ דלל, בתקופתו בחל"ת כמה הדבר הזה הוא חשוב

שי שדה:  כמה קבלן לא יכול להתחיל לשים את הבלוק הראשון בלי ביטוח

דוד ביטן: שמעת בועז? נו, מה? התכוננתם לדבר כזה? זה הרי בחומר, לא? אני רואה שלא התכוננתם לישיבה הזאת כמו שצריך

ירון לוי: הוא מדבר על בעיה שהיא לא קשורה למלחמה

ירון לוי:  שהיא עוד לפחות בעיה כפי שהוא מציג אותה היא התרחשה עוד הרבה לפני המלחמה

ירון לוי:  בגלל שמדובר בענף הפסדי, לכן הפרמיות - - -     

דוד ביטן: אתה אומר זה לא קשור למלחמה

ירון לוי: הוא לא קשור למלחמה

שי שדה: הוא התעצם במלחמה, הוא התעצם עוד יותר במלחמה

שי שדה:  כי אם יש לך אלפי מבנים שנפגעו ואתה לא יכול לשקם אותם אז זה עוד יותר התעצם במלחמה

שי שדה:  אנחנו התרענו על זה בנושא של רעידות אדמה

שי שדה:  היינו פה בדיון על נושא של רעידות אדמה, שביום שתהיה רעידת אדמה לא יהיה מי שיבנה, כי לא יתנו להם כיסוי ביטוחי

דוד ביטן: אז רגע, אז מה?     

ירון לוי: כן, אבל למען ההגינות צריך לומר, זה לא קשור למלחמה

ירון לוי:  מישהו יכול לטעון שזה התעצם

דוד ביטן: רגע, רגע

דוד ביטן:  לאט לאט

דוד ביטן:  זה לא קשור למלחמה, הבנו

דוד ביטן:  אבל מצד שני, מה קורה במקרה שבעקבות המלחמה צריך לשפץ מבנים שנפגעו? אז אין להם כיסוי לקבלנים? אז תנו רק לגבי הבניינים האלה כיסוי

דוד ביטן:  עזוב אותי עכשיו מהוויכוח שיש לך

דוד ביטן:  לגבי הבניינים שזכאים לפיצוי, כאן תתנו כיסוי ביטוחי

שלום דנינו: ואיך רשות ההון מכסה את הפער הזה?      

שמואל זקן: כמו שאמרו פה, הסוגייה הזאת לא קשורה למלחמה

דוד ביטן: הבנו

דוד ביטן:  אבל היא עולה

דוד ביטן:  לא, לא, חבר'ה

דוד ביטן:  זה לא הולך ככה

דוד ביטן:  לגבי בניינים שזקוקים לשיפוץ או לשיקום בעקבות הפגיעה בהם, הם צריכים להיות, צריך להיות להם כיסוי

דוד ביטן:  רק לגביהם, אחרת איך יתקנו? עזוב אותי עכשיו מהבעיה הכללית שאתם מדברים עליה

דוד ביטן:  וגם מס רכוש לדעתי צריך לטפל בזה, כי אחרת איך יטפלו בזה? אם בניין זקוק לזה, אז מס רכוש היה צריך להיכנס לזה

שי שדה: מס רכוש דורש שיהיה ביטוח כדי שיטפלו, כדי להעביר את הכסף

דוד ביטן: אני מציע, עוד פעם, טוב שהגיעה נציגת החטופים וגרמה לנו לעשות ישיבה בשבוע הבא

דוד ביטן:  אז לקראת שבוע הבא תבואו תשובה עם העניין הזה

דוד ביטן:  ואני מבקש שמס רכוש יבוא לישיבה הבאה

דוד ביטן:  בסדר? אוקיי? עכשיו מה רצית חבר הכנסת?     

אליהו (אלי) רביבו: אם אפשר בבקשה לקבל את התייחסות סוכני הביטוח לעניין אי מתן אשרות כניסה להרעה מביטוח

יניב מאיר: על זה אני בדיוק רוצה לדבר, חה"כ רביבו

יניב מאיר:  אדוני יושב-הראש, בוקר טוב ותודה רבה

יניב מאיר:  שמי עו"ד יניב מאיר, אני משמש יועץ מקצועי ללשכת סוכני הביטוח

יניב מאיר:  לפני כשנה וחצי לערך יצא חוזר מטעם רשות שוק ההון שכותרתו "חוזר ממשק אינטרנטי"

יניב מאיר:  הוא חוזר שבא לתקן איזה שהיא סוגיה שאנחנו הצפנו בפני רשות שוק ההון והם הואילו כן לתקן אותה

אליהו (אלי) רביבו: לפני שלושה חודשים בערך יצאה הנחיה כבר ברשות שוק ההון

יניב מאיר: למעשה היום חלה חבות רגולטורית לכל בעל רישיון, לרבות חברות הביטוח עצמן, שמבקשות לצרף מבוטחים לביטוח נדרשים להיכנס לאתר שנקרא אתר הר הביטוח

יניב מאיר:  לבדוק קודם כל מה יש למבוטח ורק אחר כך לעשות את תהליך הצירוף

יניב מאיר:  אני לא אלאה בפרטים עצמם

יניב מאיר:  פנתה לשכת סוכני הביטוח לרשות שוק ההון וביקשה שגם מורשי צפייה מטעם הסוכן עצמו יתאפשר להם להיכנס פנימה

יניב מאיר:  זה אומר העובדים עצמם

יניב מאיר:  הסכימה רשות שוק ההון ששני נציגים מטעם בעל רישיון יוכל להיכנס פנימה ולעשות שימוש בהרשאות הצפייה

יניב מאיר:  החוזר הזה נדחה

יניב מאיר:  היה אמור להיכנס לתוקף כבר שנה שעברה, נדחה לאוקטובר השנה, אוקטובר 2023

יניב מאיר:  ולמעשה זה חוזר שהוא בר תוקף מאוקטובר 2023, כאשר בפועל האפשרות עצמה לא מתאפשרת

יניב מאיר:  כלומר, טכנולוגית, כאשר בעל רישיון מבקש לתת הרשאת צפייה לעובדים שלו הדבר לא מתאפשר בפועל

יניב מאיר:  זה מקבל משנה תוקף כאשר מדובר בשעת מלחמה

יניב מאיר:  סוכני ביטוח שנעדרים, עצמאיים שנעדרים מהמשרד שלהם, ונדרשים בפועל לעשות שימוש באמצעות העובדים שלהם

יניב מאיר:       פנינו לרשות שוק ההון בנושא הזה וביקשנו לדעת מדוע הדבר הזה מתעכב

יניב מאיר:  הובהר לנו שיש בעיות תקציב שמעכבות את הנושא הזה

אליהו (אלי) רביבו: זה לא נכון

אליהו (אלי) רביבו:  שבוע שעבר סיימנו את נושא התקציב בוועדת הכספים

יניב מאיר: אה, אתה אומר לא נכון לגבי, אני לא יודע

אליהו (אלי) רביבו: לא, אני אומר שזה טיעון שהוא לא מחזיק מים, זה מה שאני אומר

יניב מאיר: לא, אבל התשובה הזאת, למען הגילוי הנאות, ניתנה לנו כבר לפני למעלה מחודש

יניב מאיר:  אז כך שיכול להיות שיש עוד

אליהו (אלי) רביבו: אז בואו נתעדכן שלפני שבועיים המשוכה הזאת כבר הפכה להיות לא רלוונטית

אליהו (אלי) רביבו:  ולכן צריך להתמקד ולהבין איך באמת החלטות שנגררות כל כך הרבה זמן, שבדיוק כמו הנושא הקודם בעניין הכיסוי הביטוחי לקבלני בניין, זה צורך שהיה קיים קודם, אדוני יושב-הראש

אליהו (אלי) רביבו:  והיה הכרחי

דוד ביטן: אני אעשה הפסקה קטנה מהישיבה

דוד ביטן:  נמצאת איתנו בחורה צעירה, שהיא לא הצליחה לדבר פעם קודמת בגלל התרגשות בעניין הזה

דריה גונן: יותר כי פשוט לא ידעתי איך להתחיל את זה

דוד ביטן: אני יודע

דוד ביטן:  אז עכשיו ניתן לך לדבר

דוד ביטן:  בסדר?     

דריה גונן: אני דריה גונן, אחות של רומי גונן וגם הבת של מירב

דריה גונן:  ורציתי להזכיר לכם שאחותי נמצאת בשבי כבר 108 ימים

דריה גונן:  ואני לא מפסיקה לחשוב

דריה גונן:  יכול להיות מישהו כל הזמן מסתכל עליה

דריה גונן:  לא מזיז את העיניים שלו ממנה, אם היא לבד

דריה גונן:  אם נוגעים בה

דריה גונן:  זה לא משהו שהוא לא מציאותי

דריה גונן:  אנשים, נשים שחזרו סיפרו שזה מה שקורה שם

דריה גונן:  שזה מה שסיפרו להן

דריה גונן:  זה מה שהן ראו שקורה שם

דריה גונן:  אחותי שם בסכנת חיים, כמו כל ה-136 אנשים שיש שם

דריה גונן:  וכל החלטה שנעשית פה קובעת את החיים שלה, קובעת את החיים שלהם

דריה גונן:  ואני לא רוצה להיות היחידה שחושבת על זה כל יום

דריה גונן:  זה שאני אחשוב על זה זה לא עושה לי יותר טוב

דריה גונן:  אבל אתם צריכים לחשוב על זה, כי אתם קובעים את החיים שלה

דריה גונן:  והם לא, הם לא יכולים להישאר שם יותר

דריה גונן:  אני לא יודעת איך עוד להסביר את זה, כי זה פשוט לא, אין לזה מילים

דריה גונן:  לי אין מילים כבר להגיד, את האמת

דריה גונן:  פשוט אני חושבת שכל אחד צריך לחשוב כשהוא קם בבוקר על זה וכשהוא הולך לישון

דריה גונן:  ושכל החלטה שהוא עושה, גם אם היא אולי לא כזאת קשורה, אבל כל החלטה שהוא עושה זה מה שנמצא להם בראש

דריה גונן:  ואני פשוט מקווה שהסיוט הזה ייגמר

דריה גונן:  אני לא יודעת כבר מה להגיד, למי להגיד

דריה גונן:  אני חושבת שאמרתי את זה בכל דרך אפשרית

דריה גונן:  ואני רק אחות של, שרוצה שהיא תחזור הביתה

דריה גונן:  אני לא אמורה לעשות יותר מידי ואני בטח לא אמורה לשכנע

דריה גונן:  וזהו, אני רוצה פשוט שזה לא יישכח

דריה גונן:  כי יש הרבה נושאים

דריה גונן:  אני שומעת על מה אתם מדברים וזה עובר לי ככה

דריה גונן:  זה לא מעניין אותי כמו שהיא מעניינת אותי וכולם שם מעניינים אותי

דריה גונן:  וזה לא צריך לעניין רק אותי

דריה גונן:  זהו, תודה

הדר דניאל: אני רוצה להוסיף

הדר דניאל:  קוראים לי הדר דניאל, אני אחותו התאומה של עוז

הדר דניאל:  אנחנו בני 19

הדר דניאל:  האמת שזה לא שני ראשון שאני פה בכנסת

הדר דניאל:  אני מגיעה עם עוד נציגי משפחות רבים כל יום שני לכנסת

הדר דניאל:  מנסים לשמוע ולהשמיע, גם תודה שאנחנו יושבים פה אתכם ואתם נותנים לנו את האוזן הזאת

הדר דניאל:  וכל שני מחדש נראה לי כולנו מגיעים בתקווה ש-יאללה, שני הבא אנחנו כבר לא

הדר דניאל:  פעם אחרונה, לא נצטרך יותר לפגוש אחד את השני

הדר דניאל:  אף אחד מאתנו לא פוליטיקאי ובטח שלא כיוון לשבת בוועדות כאלה

הדר דניאל:       עד עכשיו כל ועדה שאני אישית נכנסתי אליה לפחות מאוד היה לי בראש להיכנס ופשוט להזכיר

הדר דניאל:  להזכיר שהם יושבים שם עכשיו ואין לנו שום ערובה לזה שהם שם חיים ובסדר או מה המצב הנפשי שלהם

הדר דניאל:  כלום

הדר דניאל:  אח שלי מאז ה-7 אין לנו שום סימן חיים

הדר דניאל:  מאז ה-7 החיים שלי זה להחזיר אותו

הדר דניאל:  זה לא, כאילו זה לא עבר לי בראש אפילו עד עכשיו שאני יכולה להתעסק במשהו שהוא לא זה, שעוז לא בבית

הדר דניאל:  עוז לא בבית כבר 107 ימים

הדר דניאל:  זה מתקרב לתקופת זמן של ארבעה חודשים

הדר דניאל:  אני עדיין לא התגייסתי

הדר דניאל:  עשיתי שנת שירות שנה שעברה, אני לפני גיוס

הדר דניאל:  אני אגיד את זה בצורה הכי פשוטה: אין לי הכנסות

הדר דניאל:  אין לי מקור להיאחז בו כרגע

הדר דניאל:  כביכול, זה לא סוד שילדים בגיל שלי לפני גיוס לרוב זה אנשים שעובדים הכי הרבה

הדר דניאל:  אין משהו יותר טוב לעשות בתקופה הזאת

הדר דניאל:  אני ארבעה חודשים עובדת בלהחזיר את אח שלי

הדר דניאל:  אין לי שום תמיכה מהמדינה במה שנוגע, לא בא לי להיכנס למושגים המקצועיים האלה, אבל פוטנציאל הכנסה, מה שהיה מגיע לי לקבל אם הייתי עובדת בתקופה הזאת

הדר דניאל:  זה לא רלוונטי שיומיים לפני ה-7 אני בכלל הייתי בריאיון עבודה, כי זה לא קרה, זה לא הגיע לשם

הדר דניאל:       גם אני, כדי להמשיך לעשות את מה שאני עושה כרגע ולהמשיך להילחם על זה שכל החטופים יחזרו הביתה וכמה שיותר מהר, צריכה דרכים להמשיך להתקיים ולא להיות רק תלויה ב-

הדר דניאל:  ואחרי ארבעה חודשים כבר מתחילים להרגיש את זה

הדר דניאל:  וזה כבר לא נוח ושום דבר פה לא נוח

הדר דניאל:  לא זה שאני צריכה להתעסק בו ובזה שהוא לא כאן ובזה שאני לא יודעת מה קורה איתו

הדר דניאל:  ולא בזה שאני צריכה להתחיל להיות מחושבת על כל דבר, כי אין לי את היכולת לעבוד, אפרופו אובדן כושר עבודה או אני לא יודעת איך לקרוא לזה, אני לא בשפה המקצועית, סליחה

הדר דניאל:       אני פונה אליכם בתור אנשים עם כוח, כל אחד פה הציג את התפקיד שלו

הדר דניאל:  שיישאו גם בזה

הדר דניאל:  וגם שבבוא היום, אני יודעת שאמנם יש פה חברי כנסת, לא כולם, אבל בסוף מדינת ישראל מדינה קטנה ולכולנו פה יש השפעה אחד על השני

הדר דניאל:  ואנחנו נצטרך אתכם גם תמיד בהמשך המאבק ללחוץ במקומות הנכונים

הדר דניאל:  וכרגע זה גם להתעסק בנו בתור משפחות שהכול נקטע ושום דבר לא נורמלי בצורה שאנחנו מתקיימים בה כרגע

הדר דניאל:  והגיע הזמן שאני אגיד גם את הקושי שלי בתור אחות, שהוא מעבר, לא מעבר, הקושי הגדול מכולם זה זה שהם לא נמצאים

הדר דניאל:  אבל נוסף לזה שהם לא נמצאים מה קורה איתי ברמת היום יום

הדר דניאל:  כי זאת העבודה שלי

הדר דניאל:  זאת עבודה שאין עליה תשלום

הדר דניאל:  תודה

מירב לשם גונן: אני אוסיף על זה שביקשנו כבר שחוק הביטוח יתוקן מגיל 22, שזה מה שהיום מקבלים, גם לגיל 18

מירב לשם גונן:  חוק ביטוח לאומי

מירב לשם גונן:  חוק ביטוח לאומי של משפחות החטופים

מירב לשם גונן:  אז כרגע אחים ואחיות נחשב רק מגיל 22

דוד ביטן: ביקשתם את זה ממי?     

מירב לשם גונן: אני חושבת שזה עלה גם בוועדה הזאת כשמיכל שיר הייתה פה נדמה לי

מירב לשם גונן:  יש בוועדת חוקה, חוק ומשפט

דוד ביטן: זו לא הוועדה שלנו

מירב לשם גונן: סליחה, ועדת כספים, אתה צודק

מירב לשם גונן:  תיקון, אני מתקנת את עצמי

מירב לשם גונן:  אז אני רוצה שזה יילקח בחשבון גם מולך, כי זה מן הסתם ייגע בכמה ועדות

אליהו דלל: תגישו בקשה או לוועדת הכספים או לוועדת העבודה, נדמה לי שדנה בזמנו

אליהו דלל:  ועדת העבודה לדעתי

אליהו דלל:  קודם כל, המשפחות מקבלות אכן תמיכה

דוד ביטן: אני יודע, לכן הופתעתי

אליהו דלל: המשפחות מקבלות תמיכה חודשית וגם קיבלו קצבה אחת נדמה לי לשלושה חודשים של 60,000 ש"ח אם אני לא טועה

אליהו דלל:  בכל מקרה, אני חושב שזה נכון גם לקבל מגיל 18, אני מסכים

שלום דנינו: אלי, אתה יכול לקחת את זה על עצמך?     

אליהו דלל: כן, אבל תגישו בקשה

דוד ביטן: הגישו

מירב לשם גונן: זה נמצא כבר בעובדה

מירב לשם גונן:  גם בחוות דעת חוקה, חוק ומשפט

מירב לשם גונן:  אפשר לדבר עם קרויזר

מירב לשם גונן:  זה נמצא בכמה מקומות, פשוט צריך להריץ את זה

מירב לשם גונן:  תודה רבה

דוד ביטן: חה"כ דלל יבדוק ויטפל בזה

דוד ביטן:  יחזור אלייך ואת תדברי איתנו

דוד ביטן:  בסדר? אוקיי

דוד ביטן:  אני אמשיך בישיבה

יזהר שי: תודה רבה

יזהר שי:  לכאב אין, הוא לא פוליטי

דוד ביטן: ברור

יזהר שי: חשוב להגיד את זה פה

יזהר שי:  אנחנו בוועדות פה באים להשמיע את הכאב

דוד ביטן: בסופו של דבר העניין יסתדר

יזהר שי: אנחנו לא בפוליטיקה

יזהר שי:  פשוט כואב, מימין, משמאל, אלמנים, אלמנות, נובה, קיבוצים, חטופים

יזהר שי:  אנחנו משפחה, משפחת הכאב כרגע

יזהר שי:  תודה רבה

דוד ביטן: לגבי הנושא הזה של הר הביטוח הזה

דוד ביטן:  נכון, זה לא קשור למלחמה, אין על זה ויכוח

דוד ביטן:  אבל אנחנו יכולים לדון בזה

דוד ביטן:  כבר גמרנו את העניין שזה רק בנושא מלחמה

דוד ביטן:  זה נושא ספציפי שהייתי רוצה לעשות בדיקה יותר רצינית של העניין הזה

יניב מאיר: כן אדוני, אבל דווקא בהקשר של המלחמה, אנחנו בלשכת סוכני הביטוח מקבלים פניות מסוכני ביטוח עצמאיים שגויסו למלחמה ונבצר מהם היכולת לתפקד בשוטף

יניב מאיר:  זאת אומרת אנחנו כלשכה תומכים בהם ונותנים להם סיוע, כשהם עצמם לא יכולים לעשות את זה

שלום דנינו: איך הזיהוי נעשה? תן לנו רגע את ההבחנה

יניב מאיר: עם צ'יפ, עם סיסמה

שלום דנינו: לא, כי הוא יכול לשדר את הסיסמה לעובד ולהגיד לו כנס למחשב

שלום דנינו:  כאילו מה מגביל?     

יניב מאיר: ברמת העיקרון נכון

יניב מאיר:  אבל בעוד שבחברות ביטוח שכבר לפני שנתיים וחצי אושר להם להעביר רשימה מסודרת של עובדי חברה שעוסקים בצירוף לביטוח ויש להם הרשאות צפייה ייעודיות, לסוכני הביטוח אין את זה

יניב מאיר:  אך ורק לבעל הרישיון עצמו

יניב מאיר:  כלומר שבעל הרישיון, והוא לא נמצא כל היום במשרד, הוא גם נמצא בחוץ, פוגש לקוחות, מטפל בתביעות וכיוצא בזה

אליהו (אלי) רביבו: נמצא במילואים

יניב מאיר: נמצא במילואים, כן

דוד ביטן: יש לכם תשובה לעניין הזה?      

שמואל זקן: כן

שמואל זקן:  אני אגיד שקודם כל כשעלינו לאוויר עם השינוי בהר הביטוח של אופן ההזדהות אז מאוד היה חשוב לנו כבר בזמן אפס לא להמתין עם זה, שלסוכני הביטוח תהיה גישה

שמואל זקן:  ובאמת, אנחנו אפילו חיכינו קצת עם העלייה לאוויר בזמנו, עד שסיימנו את הפיתוח

שמואל זקן:  זה פיתוח יותר מורכב מאשר לתת הרשאת כניסה לחברות ביטוח

שמואל זקן:  מבחינה טכנית

שמואל זקן:  עם הזמן השתכנענו שנכון לטובת עבודת המטה של הסוכן שבאמת אנשים שעובדים תחתיו יעשו לו עבודת הכנה, יעשו לו עבודה מקדימה, באמת כדי שהוא יוכל לבצע את תהליך הצירוף בצורה יותר יעילה ומהירה

שמואל זקן:  וחשבנו שנכון לאפשר לו שני מורשי צפייה מטעמו

דוד ביטן: הוא אומר זה לא מספיק

שמואל זקן: הדבר הזה כבר, הסיבה היחידה שזה לא קרה עדיין היא סיבה - - -     

דוד ביטן: זה לא קרה

דוד ביטן:  מתי אתם מתכוונים שזה יקרה?     

שמואל זקן: - - - סוכן הביטוח מהיום הראשון ניתן להיכנס

אליהו (אלי) רביבו: לא, אנחנו לא רוצים לדבר על מה שכבר מוסדר

אליהו (אלי) רביבו:  יש פה תהליך

אליהו (אלי) רביבו:  הרי כל הצורך בהתייחסות רשות שוק ההון היא לטובת עובדי סוכני הביטוח

אליהו (אלי) רביבו:  סוכני הביטוח יש להם תהליך כבר מוסדר

אליהו (אלי) רביבו:  חברות הביטוח יש להן גישה ישירה

אליהו (אלי) רביבו:  עובדי סוכני הביטוח שהם כלי עזר, המשרד לא יכול להיות מנוהל ומתופקד רק על ידי סוכן הביטוח עצמו

אליהו (אלי) רביבו:  כל אחד מכם, אתה היית עצמאי

אליהו (אלי) רביבו:  אם היית צריך שכל פעולה אצלך במשרד או אצלך תתבצע רק כשאתה נמצא, אז אתה מסרס את היכולת של המשרד שלך לתת מענה

אליהו (אלי) רביבו:  ניתנה הוראה

אליהו (אלי) רביבו:  זו החלטה כבר ותיקה

אליהו (אלי) רביבו:  ניתנה הוראה לרשות שוק ההון לאפשר ב-31

אליהו (אלי) רביבו: 10 ניתנה הוראה שהיא כבר חלוטה לאפשר לעובדי סוכני הביטוח גישה לצפות בהר הכסף

אליהו (אלי) רביבו:  אז הפרוצדורה במציאת הטכנולוגיה והשמשת יוזרים נוספים או כל מיני דברים טכניים עדיין גוררים, גרירת רגליים

אליהו (אלי) רביבו:  משרדים שלמים לא מצליחים לתפקד פשוט

שמואל זקן: זה לא, אני לא חושב שנכון להגדיר את זה כגרירת רגליים

דוד ביטן: אבל אני באמת שלא מבין למה זה צריך להגיע לשולחן שלנו?      

אליהו (אלי) רביבו: בסיסי, נכון?      

דוד ביטן: זה בסיסי

אליהו (אלי) רביבו: אבל בשביל זה אתה צריך לשמוע את זה

דוד ביטן: הם החלטתם שמגיע להם, הבעיה זה תוכנה, אז תטפלו בזה

שמואל זקן: אני לא רוצה להלאות בפרטים טכניים, אבל אם ניקח פיתוח של דבר כזה הוא כולל כמה שלבים

דוד ביטן: הוא לוקח זמן, נכון

דוד ביטן:  אז מתי לדעתכם הפיתוח ייגמר?     

שמואל זקן: אני אומר את זה, ואני לא אומר את זה בציניות

שמואל זקן:  מבחינתנו הוא כולל כמה שלבים

שמואל זקן:  בין השלבים האלה יש את השלב של - - -     

דוד ביטן: מתי זה יסתיים?     

שמואל זקן: שזה כבר הסתיים

שמואל זקן:  מה שנותר לנו זה השלב של השלמת הפיתוח הטכני והעלייה לאוויר, שהיא כוללת כל מיני דברים

שמואל זקן:  אני לא רוצה להלאות אתכם בפרטים

דוד ביטן: מתי זה יסתיים?     

שמואל זקן: אני לא יכול להתחייב על זמן

שמואל זקן:  מבחינתנו אם נצליח לשלב את זה בשבועות הקרובים, נעשה שבועות קרובים

אליהו (אלי) רביבו: אתה מבין אבל שזה כלי עבודה קריטי?     

דוד ביטן: כן

דוד ביטן:  אבל לוקח זמן לפתח תוכנה

אליהו (אלי) רביבו: אין בעיה, אז בוא, הרי זה לא בא ביום אחד

דוד ביטן: אז מה? ימציאו את זה מהאוויר?     

אליהו (אלי) רביבו: לא, אבל זה לא צורך שנולד היום, אדוני יושב-הראש

אליהו (אלי) רביבו:  זה לא צורך שנולד היום

אליהו (אלי) רביבו:  הייתה אפשרות להיערך

אליהו (אלי) רביבו:  אין בעיה, שיקצוב לך זמן

אליהו (אלי) רביבו:  שנה וחצי לא מספיק?      

שלום דנינו: עכשיו הוא מדבר על סדר גודל של שבועות

אליהו (אלי) רביבו: אין בעיה, בואו ננסה לגדר את זה

שמואל זקן: אני אסביר

שמואל זקן:  הנושא הזה הוא כלול בכמה שלבים

שמואל זקן:  השלבים האלה ברגע ששלב אחד תקוע מסיבות טכניות של נגיד ואין במשך תקופה ארוכה עובד שהוא עוסק בשלב הזה בפיתוח, אז הדבר הזה - - -     

שלום דנינו: אני יכול לשאול שאלה? עכשיו משרד ביטוח חדש פותח סוכנות

שלום דנינו:  אוקיי? עסק חדש

שלום דנינו:  אתה מחבר אותו אוטומטית, מיידית?     

שמואל זקן: סוכן ביטוח, ברגע שיש לו רישיון יש לו גישה

שלום דנינו: אז למה שלא תיקחו את אותה הפרוצדורה ותעשו באותו משרד כאילו יש עכשיו עוד?     

שמואל זקן: אני אסביר

שמואל זקן:  כי סוכן ביטוח זה בעל רישיון שנמצא אצלנו ברשימות

שמואל זקן:  לעומת העובדים שלו שלצורך העניין סוכן הביטוח מחר בבוקר עוזב לו עובד או שהוא מפטר עובד

שמואל זקן:  צריך לבנות מנגנון שהוא יכול לעדכן אותו, צריך לבנות מנגנון

דוד ביטן: בסדר, הבנו

דוד ביטן:  אני מציע ככה: תנו לנו תשובה אם תוך חודש נגיד סיימתם את התהליך על מנת לתת להם את המענה

דוד ביטן:  אם לא, נקיים דיון בעוד חודש וחצי

דוד ביטן:  אני מבקש מכם, אמרת מספר שבועות, תסיים את זה תוך חודש וחצי

שמואל זקן: אנחנו נחזיר לכם תשובה תוך חודש

אליהו (אלי) רביבו: אם אפשר גם כן להתייחס לעניין החובה להשתמש במסלקה הפנסיונית באופן ישיר ולא דרך המוסדיים

אליהו (אלי) רביבו:  גם כן נושא שעולה כסף מיותר לסוכני הביטוח שעובדים בין כה וכה על שורה

קריאה: מה זה מסלקה פנסיונית?      

אליהו (אלי) רביבו: אני או אתה? בבקשה, קח

שלמה אייזיק: אני אסביר, ברשותכם

שלמה אייזיק:  מזה כ-11 שנים חלה חובה על כל העוסקים בתחום הייעוץ והשיווק הפנסיוני לשאוב מידע או להעביר מידע למסלקה הפנסיונית ולאחזר ממנה מידע חזרה

שלמה אייזיק:  נכון לעכשיו מי שמממן את המסלקה הפנסיונית במדינת ישראל זה גוף שמתופעל על ידי חברה בשם סוויפט-נס ומפוקח על ידי רשות שוק ההון

שלמה אייזיק:  מי שלדעתי מממן אותה כמעט באופן מוחלט זה סוכני הביטוח

שלמה אייזיק:  ולפי הערכות שאנחנו עשינו אצלנו בלשכת סוכני הביטוח היא עלתה לנו עד עכשיו 400 מיליון ש"ח

שלמה אייזיק:  עכשיו, מה היה לפני המסלקה הפנסיונית? לפני המסלקה הפנסיונית הייתה לנו גישה ישירה לכל הגופים המוסדיים ויכולנו לשאוב מידעים אודות הלקוחות שלנו באופן ישיר מהגופים המוסדיים ללא שום עלות כספית

שלמה אייזיק:  ואני מניח שלאור כניסת הבנקים ולשפר את האדפטציה בין המערכת הבנקאית שנותנת ייעוץ פנסיוני לבין חברות הביטוח, בתי השקעות, נכפה עלינו להשתמש במסלקה פנסיונית ולשלם סכומים לא מבוטלים על מנת לאחזר מידע

שלמה אייזיק:  לנו אין שום בעיה להמשיך בפרוצדורה שהייתה לפני 11 שנים ולקבל את מידע, לשאוב אותו מחברות הביטוח

שלמה אייזיק:  גם אפשרות הממשקים היום הלכה והשתפרה והנטל הכלכלי הזה הוא נטל מאוד כבד על ציבור סוכני הביטוח

שלמה אייזיק:  מאוד כבד

שלמה אייזיק:  כל ציטוט שאנחנו מאחזרים היום מהמסלקה הפנסיונית עולה לנו 18 שקלים

שלמה אייזיק:  והיכולת שלנו היום לטפל במאגרי המידע שקיימים אצלנו הסוכנים כמעט ולא עושים את זה היום, כי כל תעודת זהות עולה לנו חצי שקלים לחודש

שלמה אייזיק:  אז אם אתה מנהל 2,000 לקוחות אצלך במשרד וכל לקוח עולה לך חצי שקלים על מנת לאחזר תעודת זהות, עולה לך סדר גודל של 1,000 שקלים

אליהו (אלי) רביבו: ואז אתה פועל במשפט שלמה ואז בהכרח זה על חשבון השירות למבוטח

אליהו (אלי) רביבו:  בוא, אני רוצה שנשקף את הכול

אליהו (אלי) רביבו:  ואני אשמח שבהתייחסות של הנציג יסביר לי מה ההכרחיות שמוצאים באמת בהטלה המכבידה הזאת על ההתנהלות של סוכני הביטוח

יניב מאיר: רק חה"כ רביבו, אני רק אחדד

יניב מאיר:  לא מדובר בעלות חד פעמית, אלא עלות שחוזרת על עצמה כל חודש

אליהו (אלי) רביבו: ברור, ברור

אליהו (אלי) רביבו:  וזה רק על פעולה אחת

דוד ביטן: אבל זה לא רק לסוכני ביטוח

דוד ביטן:  זה גם עורכי דין נגיד שצריכים להיכנס לבדוק משהו ברשם החברות או בטאבו וזה, גם משלמים

דוד ביטן:  ולא 18 שקלים

דוד ביטן:  משלמים יותר

דוד ביטן:  אני לא מבין, זו דרישה, נכון גם חה"כ דנינו פנה בעניין הזה

דוד ביטן:  אסבל זו דרישה שלדעתי אין לנו מה להיכנס אליה

שלום דנינו: לא, אני מדבר על שתי נקודות: אחת, האם זה הכרחי וחשוב למערך הביטוח

שלום דנינו:  במידה וכן, איך אנחנו יכולים להוזיל את זה? אנחנו פה בוועדה כל הזמן בודקים איך אפשר להוריד עלויות ואת יוקר המחיה

שלום דנינו:  בסוף 18 שקלים נופלים על הלקוח

שלום דנינו:  השאלה עכשיו כשאתם יוצאים למכרז חדש, האם אפשר, היום כמה זה עולה? 400-500 מיליון? לצאת במכרז הזה שאומר שזה לא יעלה על 200 מיליון

שלום דנינו:  אפשר לתת רק פחות מזה

שלום דנינו:  אתם לא תאמינו, תראו שאנשים יבקשו את הסכום הזה וישמחו להיכנס לפרויקט הזה

שלום דנינו:  זו הבקשה

ליאור זהר: אז אני אשמח להגיב

ליאור זהר:  ליאור זהר, מנהלת מחלקת תיווך פנסיוני ברשות שוק ההון

ליאור זהר:  אני אגיד שלפני שהייתה מסלקה אני מכירה עולם שבו לא לכל סוכני הביטוח הייתה גישה למידע על חיסכון פנסיוני

ליאור זהר:  אלא לסוכני הביטוח החזקים בשוק

ליאור זהר:  ופה המסלקה חיזקה מאוד את סוכני הביטוח דווקא הקטנים, שאותם הלשכה בהכרח מייצגת

ליאור זהר:       המערכת היא צינור להעברת מידע

ליאור זהר:  היא משמשת תשתית

ליאור זהר:  לפני שהייתה מסלקה היה צריך, יש מעל ל-100 גופים שמנהלים חסכונות פנסיוניים

ליאור זהר:  סוכן היה צריך לכתת את הרגלים, ללכת ולחפש את המידע עבור הלקוח

ליאור זהר:  זה לקח לא יום ולא יומיים וזה עלה הרבה יותר מ-18 שקלים והרבה יותר מ-45 אגורות שהם משלמים היום

ליאור זהר:  אני אגיד שהמחיר של המסקלה התחיל ב-40 שקלים ואנחנו הוזלנו אותו לאורך השנים

ליאור זהר:  ולאחרונה הוא ירד מ-20 ל-18 גם ללקוח וירד גם מחצי שקל ל-45 אגורות

ליאור זהר:  ואנחנו עושים מה שאפשר

ליאור זהר:  אנחנו בוחנים את זה וגם במסגרת המכרז החדש אנחנו נבחן את ההוזלה של זה

שלום דנינו: איך תבחנו?     

ליאור זהר: גם באמצעות שיפור הטכנולוגיה

ליאור זהר:  אנחנו, חה"כ דנינו, אנחנו כל הזמן בוחנים איך אפשר להוזיל עלויות

ליאור זהר:  גם לציבור, שהוא לא פחות חשוב, וגם לבעלי הרישיון שצריכים את המידע הזה כדי לתת ייעוץ ושירות ללקוח

דוד ביטן: דנינו, אני מתרשם שאין לנו מה להתערב בזה

שלום דנינו: לא, אני חושב עדיין

דוד ביטן: תראה, עלויות תמיד יש

דוד ביטן:  מה אתם רוצים את זה בחינם? מה אתם רוצים?     

שלום דנינו: לא, אבל אפשר להמשיך במגמה שהיא הציגה פה

דוד ביטן: אז היא אומרת את זה שהם מנסים לשפר את זה כמה שיותר

שלום דנינו: אבל זה צומת, דוד, עכשיו שיוצא מכרז

שלום דנינו:  איך אנחנו יכולים להבטיח שגם פה תהיה ירידה משמעותית? כי להקים את המערכת עולה כסף

שלום דנינו:  הקימו את המערכת

יניב מאיר: אחד הקריטריונים במכרז, ככל שנמצאו, כמובן המחיר

יניב מאיר:  זה אחד המשקולות עצמם

דוד ביטן: מתי יוצא מכרז חדש?     

שלום דנינו: אז אני שואל אותך כמשפטן, האם אפשר להגביל את המחיר?     

יניב מאיר: כמובן, זה אחד המשקולות

דוד ביטן: מתי יוצא מכרז חדש?     

ליאור זהר: אמור לצאת עד סוף השנה, אמור לצאת מכרז חדש

דוד ביטן: עד סוף 2024?     

דור פישר: היה קול קורא

ליאור זהר: היה קול קורא

דור פישר: אנחנו בוחנים מעבר משיטת מכרז למשטר רישיונות שאז יהיה תחרות

ליאור זהר: ואתם התנגדתם לזה

שלמה אייזיק: אנחנו לא התנגדנו, אנחנו ביקשנו להגדיר אחרת

שלום דנינו: אבל בואו נוריד מ-18 ל-10

דוד ביטן: תגיד לי, אתה יש לך משרד גדול, יושב-הראש סוכני הביטוח?     

שלמה אייזיק: אני בסדר

דוד ביטן: כמה אתה משלם לחודש על העניין הזה?     

שלמה אייזיק: משלם הרבה מאוד

דוד ביטן: כמה?     

שלמה אייזיק: סדר גודל של 850 ש"ח לפחות

ליאור זהר: וכמה היית משלם לפני כן?      

שלמה אייזיק: לפני כן?     

שלום דנינו: אנחנו שואלים כמה הוא ישלם אחרי

שלום דנינו:  אנחנו פה בשביל לקדם, להוריד עלויות

ליאור זהר: חה"כ דנינו, אנחנו כל הזמן

דור פישר: רק עכשיו הייתה ירידה של 10%

ליאור זהר: חבר הכנסת, אנחנו כל הזמן משפרים את המערכת

שלום דנינו: תראה, אתה יודע שאותי קשה לשכנע אחרי שרשות ההון הבטיחו לי שעסקים של פחות מ-10 עובדים יוכלו לדווח ישירות לחברת הביטוח ואחרי יומיים הפנו לי את הגב וזה המשיך

שלום דנינו:  אז אני אין לי אמון כזה גדול בחבר'ה של רשות ההון

שלום דנינו:  אני לא חושב שיש להם כוונות רעות, אבל הביצועים שלהם הם לא לטובת הלקוחות

שלום דנינו:  ואני חושב שזה צומת שוועדת הכלכלה צריכה לפקח על ההורדה בהזדמנות הזאת

שלום דנינו:  ואנחנו נתחיל תהליך שכל הזמן זה יורד

דוד ביטן: כן, זה יורד, אבל לא מתאפס

דוד ביטן:  רבותיי, שמעתי את הבקשה שלכם

דוד ביטן:  הבקשה הזאת גם ניתנה על ידי שני חברי כנסת

דוד ביטן:  אני לא מתרשם שצריך להוריד את זה, לאפס את זה או לעשות את זה

שלמה אייזיק: להוזיל

דוד ביטן: הם אומרים שהם עובדים על זה כל הזמן וזה ירד מסכום מסוים ירד עוד יותר

דוד ביטן:  בכל השירותים האלה, בכל המקצועות, כשאתה נכנס למחשב ומקבל מידע, זה עולה כסף

דוד ביטן:  אני לא רואה מצב, הבקשה הזאת לפי ההתרשמות שלי, היא לא במקום

יניב מאיר: אבל אתה מדבר על חובת שימוש במסלקה אדוני, בשונה ממקצועות אחרים ששם אתה יכול לבחור אם אתה רוצה להשתמש במערכת או לא להשתמש

דוד ביטן: בסדר

יניב מאיר: אומר הרגולטור אני מחייב אותך להשתמש במסלקה ואתה חייב גם כן לשלם

יניב מאיר:  בעוד שאני כעורך דין אני יכול לבחור אם אני רוצה לעשות שימוש במערכות מקוונות כאלה ואחרות, כן או לא

דוד ביטן: ולמה יש חובת שימוש? זו טענה טובה

דוד ביטן:  למה יש חובת שימוש?      

יניב מאיר: כי זה חוזר מכוח הוראה רגולטורית

שלום דנינו: שאתה לא יכול לייעץ אם אתה לא מוציא את הדבר הזה

שלום דנינו:  אם אני מבין את תקנות הביטוח

דור פישר: חובת שימוש היא כדי לאפשר את הייעוץ הפנסיוני הנכון, כדי שהסוכן עצמו יידע, כשהוא נותן ייעוץ הוא נותן על כל המוצרים

דור פישר:  שנייה, אנחנו לא מפריעים לכם

דור פישר:  וכל פעם כשאנחנו אומרים משפט אתם נכנסים לדברים שלנו

דוד ביטן: כן? הטענה שלהם שאם יש חובת שימוש

דור פישר: אבל לא, חובת השימוש היא לא לכל פעולה

דוד ביטן: אז למה?     

דור פישר: יש פעולות מאוד ספציפיות

דור פישר:  למשל לפני ייעוץ פנסיוני שאתה תהיה צריך להוציא את המידע הפנסיוני

שלום דנינו: עכשיו, זה לא בטוח שאותו לקוח שהוא מוציא לו הוא עושה אצלו את הפוליסה

שלום דנינו:  יכולים להיכנס 10 כאלה

דוד ביטן: יכול להיות

שלום דנינו: אז אני אומר, בוא נוזיל

שלום דנינו:  מה הבעיה? זה הרי הולך לכיס פרטי

דור פישר: יש כבר בג"ץ בנושא הזה והבג"ץ נדחה

דוד ביטן: זה לא הרבה, אני אומר לך שזה לא הרבה

דור פישר: 18 שקלים זה כל העלות והוגש בג"ץ בנושא הזה ונדחה

ליאור זהר: 18 שקלים זה ללקוח חדש

ליאור זהר:  ללקוח קיים זה 45 אגורות

שלום דנינו: ועדיין, זה 400 מיליון על השוק

יניב מאיר: אבל אם אני מנהל את העסק שלי ואני רוצה לדעת מה המלאי שלי למה אתם מחייבים אותי לגשת לגורם שלישי שימשוך לי את המידע? אני שואל את רשות שוק ההון האם אתם מוכנים לפחות לאפשר לי בגין פרודוקציה שאני מוריד על המלאי שלי לעבוד ישירות מול המוסדיים

יניב מאיר:  למה אני חייב לעבוד דרך המסלקה? אני לא מדבר עכשיו על הייעוץ ללקוח

יניב מאיר:  נניח שעל הייעוץ ללקוח, בוא נשים את זה רגע בצד

יניב מאיר:  אפשר לדבר על זה ויש מה להוזיל עלויות

יניב מאיר:  ואגב, יש פה איזה שהיא קופסה שחורה שאף אחד לא יודע, אף אחד לא שואל כמה המסלקה הרוויחה עד היום

יניב מאיר:  אין איזה שהם נתונים פתוחים לציבור שבאים ואומרים

יניב מאיר:  אז אני מבין שמדובר בחברה פרטית, אבל עדיין יש פה גוף שמפקח על החברה הפרטית

דור פישר: אני לא חושב שאתם רוצים שנחשוף את העלויות שלכם? אתם גם התנגדתם, אני מזכיר

יניב מאיר: דור ידידי, אין קשר בין אחד לשני

דור פישר: בטח שיש קשר

שלום דנינו: לא, אתם לוקחים את זה עכשיו במישור אישי

יניב מאיר: אבל דור, זה פופוליסטי, ידידי

שלום דנינו: זה לא היה נכון שהם יחשפו את הרווחים כמו שלא תבעתם את זה מחברות הביטוח שהם יציגו כמה הם מרוויחים עליהם

דור פישר: חברות הביטוח חושפות את כל הדוחות הכספיים

שלום דנינו: בכללי, בכללי, לא פרטי

שלום דנינו:  עכשיו מה ההתנגדות שלכם? מה ההתנגדות שלכם להוזיל את הדבר הזה? מה הבעיה?      

דור פישר: חברות הביטוח חושפות את הדוחות הכספיים שלהם

שלום דנינו: בכללי, לא אישי

דור פישר: וכל הפרמיות

יניב מאיר: אבל דור, בוא נחזור לענייננו, זה לא רלוונטי כרגע

יניב מאיר:  בוא נחזור רגע לענייננו

יניב מאיר:  יש פה מסלקה פנסיונית שצריכה להרוויח כסף

יניב מאיר:  זה בסדר גמור, זה גוף שעובד והוא לא עובד לשם שמיים, צריך להרוויח כסף

יניב מאיר:  אבל יש פה איזה שהיא מעמסה כלכלית כבדה מאוד על אוכלוסיית עצמאיים, שלפי הדוח שלכם לשנת 2021, אני פשוט לא יודע על 2022 כי זה עדיין לא פורסם

יניב מאיר:  אבל ב-2021 קרוב ל-90% או אפילו קצת יותר, 92% ממימון המסלקה נעשתה על גבם של סוכני הביטוח

יניב מאיר:  חבר'ה, יש מקום להוזיל עלויות

דור פישר: השנה ירדה העלות ב-10% בחידוד, בהערכה אחרונה ירדו עלויות שם ב-10%

דור פישר:  אני לא מכיר הרבה מקומות במשק שהמחיר ירד בשנים האחרונות, למרות האינפלציה

דוד ביטן: אני רוצה להבין

דוד ביטן:  אמרתם שיש שירות שעולה 45 אגורות

דוד ביטן:  אז את זה כן הורדתם

דוד ביטן:  למה אי אפשר להוריד את השני?      

דור פישר: ירד מ-20 ל-18

דור פישר:  שניהם ירדו ב-10%

דוד ביטן: לא, אבל למה אי אפשר להוריד אותו יותר? למה שירות מסוים עולה 45 אגורות ושירות אחר 18 שקלים?     

דור פישר: כי הוא שירות לגמרי שונה

דור פישר:  זה שירות חד פעמי, שאתה מבקש עכשיו על הלקוח את כל המוצרים שלו וזה שירות שאתה מבקש, הוא שירות אחר שהוא שירות מוצרים ספציפיים איטי בעצם

דור פישר:  לרוב זה פעם בחודש או פעם בכמה שהוא קבע

דור פישר:  זה שירות שונה פשוט

שלום דנינו: אם הורדתם 10% בכזאת קלות ובצורה יעילה, למה שלא תורידו עוד 10%-20%?     

דור פישר: לא יודע, לא כך אנחנו מנהלים דיון

ליאור זהר: אנחנו נוריד כמה שאפשר

ליאור זהר:  אנחנו עושים מאמצים להוריד כל הזמן

שלום דנינו: אני לא בטוח במאמצים האלו, האמת

שלום דנינו:  גילוי נאות

דור פישר: אני חייב להגיד שלרדת מ-40 שקלים ל-18 שקלים לאורך התקופה זה מראה על נכונות להוזלה

דוד ביטן: טוב

דוד ביטן:  רבותיי, בואו נגיד שבגלל שהורדתם שירות אחד ל-45 אגורות לדעתי אפשר להוריד גם את השירות השני בצורה, רגע

דור פישר: ירד מחצי שקלים ל-45 אגורות

דוד ביטן: בצורה דרמטית

דוד ביטן:  אני לא יכול להיכנס, אנחנו לא מנהלים פה משא ומתן בדבר הזה

דוד ביטן:  מה שאני מציע, תבדקו את הטענה

דוד ביטן:  תראו מה אפשר להוזיל ואנחנו נקיים איזה מעקב אחרי העניין הזה

דוד ביטן:  בסדר? אני מציע שתתנו מכתב יותר, מה שכתבתם פה במכתב זה באופן כללי מידי

יניב מאיר: אין בעיה, אנחנו נוציא נייר קצת יותר מפורט

דוד ביטן: טענות מפורטות

דוד ביטן:  וגם אני רוצה לדעת, שאתם תגידו למה לדעתכם אפשר להוזיל את המחיר במכרזים הקיימים

יניב מאיר: בסדר אדוני יושב-הראש

דוד ביטן: בסדר? תחשבו על זה

דוד ביטן:  תנו מכתב כזה

דוד ביטן:  אני מבקש שתפנו את זה לחה"כ דנינו ולרשות ההון ואנחנו נבדוק את זה

דוד ביטן:  אבל שירות חייב לעלות כסף, אין פה ויכוח בכלל

דוד ביטן:  זה קורה בכל מקום

דוד ביטן:  עצם הטענה היא בעייתית

שלום דנינו: אני מקבל את זה

שלום דנינו:  ורשות ההון הסבירה נכון שזה פתח דווקא משרדי ביטוח קטנים שנתן להם פוש

שלום דנינו:  אז אני מקבל את זה וזה יפה מאוד, ועל הכיפאק

שלום דנינו:  עכשיו רק את ה-400 מיליון צריך לצמצם

שלום דנינו:  זה נשמע סכום דמיוני

דוד ביטן: זה לא כל כך דמיוני, זה אולי יקר, אבל לא דמיוני

יניב מאיר: אדוני יושב-הראש, בעניין עצמאים עסקינן ועוד נושא אחד קטן אבל חשוב

יניב מאיר:  עצמאים רבים נוהגים מידי שנה להפקיד כספים לקופות גמל וקרנות השתלמות, גם כדי לחסוך לעתיד שלהם וגם כי ליהנות מהטבות מס כאלה ואחרות

יניב מאיר:  נוצר מצב שבשנת 2023 רבים מהעצמאיים שנוהגים בסוף השנה לבצע את ההפקדות האלה נעדרו מפאת המלחמה

יניב מאיר:  רבים מהמילואימניקים הראש שלהם לא היה בעניין הזה

יניב מאיר:  ואנחנו רצינו להציע לפתוח - - -     

דוד ביטן: אתם פותחים לי נושא חדש

דוד ביטן:  חבר'ה, אני חייב לסיים את הישיבה

דוד ביטן:  הבנתי

דוד ביטן:  אתם רואים, אבל זה משרד האוצר

יניב מאיר: כהוראת שעה לבוא ולתת איזה שהיא אפשרות לאותם מילואימניקים עצמאיים

דוד ביטן: רגע

דוד ביטן:  זה משרד האוצר

דוד ביטן:  ולכן, כיוון שלא העליתם את הטענה הזאת אני לא יכול עכשיו להתחיל דיון בלי משרד האוצר בעניין הזה

דוד ביטן:  בסדר? הישיבה הסתיימה, תודה רבה